Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 330

b) Kilépőkártya A csoportok is értékelik a többi csoport munkáját. Elmondják, melyik csoport útiterve tetszett nekik legjobban. Majd minden tanuló kap a tanártól egy kártyát, amelyen megválaszolja az alábbi kérdéseket: x Milyen fontos, új ismeretekhez jutottál, illetve milyen fontos gondolattal találkoztál a projekt során? x A projekt megvalósítása során mi volt számodra a legérdekesebb? x Írj egy személyes megjegyzést vagy észrevételt! Értékeld saját részvételedet a projekt megvalósításában! A tanár röviden értékeli az egyes csoportok aktivitását, a tanulók információgyűjtő munkáját, prezentációját, szereplését. Környezettudatosságra nevelés A tanulás tanítása Felkészülés a felnőttlét szerepeire Műveltségi területek Magyar nyelv és irodalom Élő idegen nyelv Ember és társadalom Ember a természetben Földünk - környezetünk Informatika Életvitel és gyakorlati ismeretek Közös beszélgetés, a vélemények meghallgatása (beszélgetőkör). Egyéni munka: válaszadás kérdésekre írásban. Frontális tanári értékelés, összegzésszerűen a tapasztaltak és a kilépőkártyák alapján. Nyomtatott kérdések papírlapon. Értékelés A tanulók munkájának értékelését a digitális kompetencia szempontjából a hagyományos értékeléstől eltérő formában célszerű megvalósítani. Ennek oka, hogy a digitális kompetenciák főként gyakorlati tevékenységekben, gyakran valamilyen dokumentum létrehozása során jelennek meg és fejleszthetők hatékonyan. Ezért célszerűnek látszik e tevékenységek eredményének, produktumának értékelését felhasználni a tanuló munkájának minősítésére. Ajánlott a tanuló egész év során létrehozott dokumentumait (papír alapú és digitális portfólió), a projektek megvalósításában végzett dokumentált közreműködését (projektnapló) értékelni, illetve az órai tevékenységét alkalmanként minősíteni. Az értékelés fejlesztő hatását erősítheti a szöveges értékeléssel való kiegészítés, illetve a diákok önértékelésével való összevetés. 1. Kommunikáció, önkifejezés Megfelelt A tanuló saját gondolatait, érzéseit, véleményét nehezen tudja megfogalmazni, környezetével való ismertetésükhöz bátorításra szorul. Kiválóan megfelelt A tanuló képes saját gondolatait, érzéseit, véleményét megfogalmazni, választékos szóhasználattal környezete tudomására hozni. 2. Az információgyűjtés és -feldolgozás képessége Megfelelt A tanuló érdeklődéssel fordul az új ismeretek felé, az információk gyűjtéséhez és rendszerbe szervezéséhez segítséget igényel. Kiválóan megfelelt A tanuló érdeklődéssel, aktívan kutatja az újabb ismereteket, a kereséshez igénybe veszi az internetet. Az ismeretek gyűjtéséhez képes minden lehetséges információhordozót igénybe venni, és az új ismereteket értelmezni, rendszerbe szervezni. 3. Infokommunikáció Megfelelt A tanuló többé-kevésbé tisztában van az egyes infokommunikációs eszközök feladatával, felhasználási módjával. Kiválóan megfelelt A tanuló képes a szükségleteknek és az egyes életszituációk követelményeinek megfelelően, aktívan és célszerűen használni a helyesen megválasztott eszközöket. 4. Tanulás és alkotás számítógéppel Megfelelt A tanuló rávezetéssel képes a legalapvetőbb számítógépes műveletek elvégzésére. Segítséggel képes új programok használatának elsajátítására és a megadott feladathoz illő, egyszerű dokumentumok készítésére. Kiválóan megfelelt A tanuló képes a számítógép önálló használatára életszerű, hétköznapi szituációkban is, valamint az új feladatokhoz szükséges számítógépes eszközök aktív, gyors elsajátítására, az önálló ismeretszerzésre. Számítógépes alkotásai felhasználhatók, esztétikusak. 5. Az internet alapú szolgáltatások kritikus használata Megfelelt A tanuló képes az internet alapszintű használatára (elektronikus levelezés önálló használata, böngészés, egyszerű keresés). Kiválóan megfelelt A tanuló tudatosan használja az internetes lehetőségeket, önállóan és szakszerűen képes az elektronikus levelezés és böngészés lehetőségeinek megfelelő szintű használatára. Tisztában van az etikai kérdésekkel és az internet veszélyeinek, biztonsági problémáinak alapjaival. Képes az információk adott szempontú szűrésére és kritikus használatára. 6. Az interaktív média felelősségteljes használata Megfelelt A tanuló ismeri az egyes médiaeszközöket, segítséggel képes a használatukra. Kiválóan megfelelt A tanuló önállóan képes az adott feladathoz adekvát eszköz kiválasztására és aktív, megfontolt, etikus használatára, akár az eszközök használatának kombinálásával is. 7. Könyvtárhasználat/informatikai ismeretszerzés képessége Megfelelt A tanuló bizonytalan a digitális információk kezelésében, az informatikai eszközöket az ismeretszerzés folyamatában csak felhívásra, rávezetés útján használja. Kiválóan megfelelt A tanuló magabiztosan, céltudatosan használja az informatikai eszközöket az ismeretszerzés folyamatában, ismeri és használja a keresőprogramokat, érti az ismeretek megszerzésének logikai összefüggéseit. A HATÉKONY, ÖNÁLLÓ TANULÁS Bevezetés A modul tantárgy célja a tanulók gondolkodási, tanulási kompetenciáinak komplex módon történő fejlesztése aktivizáló, kooperatív módszerekkel, modern tanulásszervezési eljárásokkal. Ebből következően itt nem a tartalom, hanem a feladattípusok a lényegesek, ezekből adunk széles körű választékot, remélve, hogy tanulásszervezési eszközként a pedagógusok segítségére lesznek. A jelzett cél érdekében tulajdonképpen bármely tartalommal megtölthető eszközöket kínálunk a pedagógusoknak, amelyek segítségével a helyi tantervben az adott szakképzés, az adott iskola, az adott tanulók igényeinek legmegfelelőbben alakíthatják a képzést, amely végső soron a tanulók hatékony, önálló tanulását, kreativitását, autonóm gondolkodását, problémamegoldását alapozza meg, fejleszti, segíti. Ugyanakkor arra is törekszünk, hogy az általunk kínált eszközök segítségével a tanulók a „szokásosnál” élvezetesebben tanulhassanak, szem előtt tartva azt is, hogy érdeklődőbbek és nyitottabbak, ha építenek aktivitásukra, ha beleszólhatnak saját tanulásukba. A kerettanterv tartalmaz memória- és gondolkodásfejlesztő, fogalmi kapcsolatokra vonatkozó, pontos fogalmi meghatározást segítő és érvelést fejlesztő játékokat. A feladatok egy része kifejezetten tanulási technikákat „tanít”, a lényegkiemelés különböző módjait segíti elsajátítani, illetve megtanít kérdezni, míg más részük a problémamegoldás mellett a szociális kompetenciák fejlesztését is célozza. A javasolt projektek során a tanulók sokféle feladatot végeznek (kutatnak, interjúznak, információt gyűjtenek és dolgoznak fel, prezentációkat készítenek stb.). A feladatok sajátossága, hogy szinte minden esetben fejlesztik a kommunikációs készséget, a szövegértést és szövegalkotást (vagy akár a nonverbális kommunikációt), ha másként nem, a feladatokat követő megbeszélés során. E beszélgetések fontos feladata az elvégezettekre való reflektálás, a tanulás tudatosítása is. A feladatok zöme szociális kompetenciát is fejleszt, hiszen párban vagy csoportmunkában folyik, s egy részüknél még az értékelés is közösen, néhol demokratikus eszközökkel (szavazás) történik. Ez a kerettantervi rész a szokásosnál jóval részletesebb, helyenként majdnem tanmenetszerű óraleírásokat tartalmaz: igen részletesen, tanórákra lebontva mutatja be a gondolkodás- és tanulásfejlesztés javasolt programját, így segítve azt, hogy bármely szakos tanár képes legyen a tanulás ilyen módon történő szervezésére. Elvárásaink között – nem titkoltan, hiszen helyenként jelezni is fogjuk – az is szerepel, hogy a modul tantárgyban „megtanult” tanulási technikákat az iskolákban más tanórákon is alkalmazni fogják. Ebben csupán reménykedhetünk, de azt mindenképpen javasoljuk, hogy az első évben megismert tanulási technikákat, gondolkodást fejlesztő játékokat a második és harmadik tanév projektkészítő óráinak elején pár percben elevenítsék fel. Bízunk abban, hogy a hatékony, önálló tanulást elősegítő eszközökhöz, technikákhoz, kompetenciákhoz juttatjuk a tanulókat, amelyekkel nemcsak az iskolai tanulásban, hanem egész életükben sikeresebbek lesznek.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes